Cuneiform Tablet TC 2 9
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma PUZUR₄-a-šùr-ma a-šu-mì a-mu-tim ù ḫu-sà-ri ša ta-áš-pu-ra-ni É li-mì-im ù-lá i-du-nu mì-ma <gap> ú-ṣa-kà lá i-ba-ší ta-áš-pu-ra-am um-ma a-ta-ma 10 ma-na KÙ.BABBAR ša šé-ep DINGIR-ma-lik li-qé ù i-na 25 ma-na KÙ.BABBAR ša šé-ep šu-IŠTAR URUDU ku-a-am ù ša DAM.GÀR li-qé-ma ší-tí KÙ.BABBAR a-na ša li-bi₄-a li-qé 10 ma-na KÙ.BABBAR šé-bi₄-lam-ma a-na-kam iš-tí ša ki-ma ku-a-tí lá-sí-ma šu-ma KÙ.BABBAR ap-kà i-té-ṭé-er a li-bi₄ KÙ.BABBAR-pì-kà lu ni-dí ta-áš-pu-ra-am um-ma a-ta-ma 2 ma-na KÙ.GI ša a-wi-il₅-tim a qá-tí-a ṭé-ḫi i ṭup-pì-im lá-pá-tim a-wi-il₅-tum e ik-lá té-er-ta-kà li-li-kà-ší-im a-bi a-ta be-lí a-ta KÙ.BABBAR <gap> AN.NA ú TÚG.ḪI.A lu ša i-a-šar lu ba-ab-tí za-ki-ma šé-bi₄-lam-ma ší-ma-am qá-tí li-iš-a-am šu-ma ba-ab-tí ma-aṣ-ra-at 10 ma-na KÙ.BABBAR šé-bi₄-lam-ma i wa-ṣa ba-ab-tí-a li-qé-ma ma-lá u₄-me-šu <big_gap>-ku-kà ta aḫ <gap> i-dí <gap> šál-ṭam